મુંબઈમાં ટ્રાફિક સૌથી મોટી સમસ્યા છે એ વાતને કબૂલ કરતાં દેવેન્દ્ર ફડણવીસે જનમેદનીને સંબોધતાં કહ્યું હતું કે ‘સરકાર આ માટે ૨૦૧૪થી ગંભીર પ્રયાસ કરી રહી છે. જે સબર્બન રેલવે ૭૦ વર્ષ પછી ૭૦ લાખ મુસાફરોને મુસાફરી કરાવવાની ક્ષમતા ધરાવે છે એવી જ ક્ષમતા પાંચ વર્ષમાં અમારી સરકાર મેટ્રો અને મોનોરેલના વિકાસના માધ્યમથી કરશે. આ બન્ને રેલ મુંબઈના ઘાટકોપર સહિત અનેક ઉપનગરો સાથે જોડાશે. એનાથી મુંબઈ ટ્રાફિકમુક્ત થશે અને મુંબઈના વિકાસનો માર્ગ મોકળો થશે.’